钦定古今图书集成/方舆汇编/职方典/第1096卷 > 漳州府山川考二 府志
## 钦定古今图书集成/方舆汇编/职方典/第1096卷 > 漳州府山川考二 府志

龙岩县

天宫山　在县北五十里。上有瀑布泉，飞泻数十丈。《图经》云：“常有云气覆之，阴晦时或闻箫鼓声，故曰天宫。” 宋令刘璲尝设坛其下。《一统志》云：唐初有寇至，为雷所击，因而就擒，故曰天公。俗又呼为大丁公，盖乡音之讹耳。在雁石社。九侯山　在县北三十里。高入云汉，广袤数十里，九峰列峙，尊若公侯，故名。或云：“峰列如猴” 故。